કર્ણાટકની રાજધાની બેંગ્લોરમાં નવા વર્ષની સાંજે બનેલી ઘટનાઓ અંગે કર્ણાટકના ગૃહમંત્રીએ ખૂબ જ વિવાદાસ્પદ નિવેદન આપ્યું હતું. ગૃહમંત્રી જી.પરમેશ્વરાએ એક પ્રાઇવેટ ટીવી ચેનલ સાથેની વાતચીતમાં કહ્યું હતું કે, આજકાલના યુવાઓ પશ્ચિમી સભ્યતાથી ખૂબ પ્રભાવિત થાય છે. તેઓ માત્ર પશ્ચિમી સભ્યાતાની જ નહીં, પરંતુ ત્યાંના પહેરવેશની પણ નકલ કરે છે. ખાસ કરીને મહિલાઓ જે રીતે પશ્ચિમી સભ્યતાના પહેરવેશને અપનાવી રહી છે, તેને કારણે જ તેમને મુસીબતોનો સામનો કરવાનો વારો આવે છે. નવા વર્ષની સાંજે કેટલીક મહિલાઓ સાથે છેડખાનીની ઘટનાઓ બની, તમને ખબર જ છે કે આવી ઘટનાઓ કેમ થાય છે.